  Майя Бывальцева 29-тӥ куартолэзьысен 9-тӥ инвожоозь Удмуртиысь предприятиосын тамак кысконэз алонъя лекциос ортчытозы но Ӵынтэк дунневыл нунал улсын тазалыкъя пунктъёс усьтозы. Со сярысь вераз элькунысь тазалыкез утёнъя министерствоысь эм алонъя валтӥсь внештатной ӧнерчи Гульнар Сагдеева. Солэн кылъёсызъя, вань мылкыд карисьёс вирысьтызы кислородэз но шокчем омырысь сурым газэз чакланы, наркологъёслэсь, психологъёслэсь но Тазалыкъя центръёсысь ӧнерчиослэсь визь-кенеш басьтыны, вирзӥбетсэс мертаны быгатозы. Озьы ик Удмуртиысь зоопаркын «Эмчиен поръян» ортчоз, таяз радэ солэн темаез «Улон ӵын сямен медаз сылмы». Гульнар Сагдеевалэн верамезъя, Удмуртиысь эмъюртъёсын диспансеризациез ортчемъёс пӧлын тамак кыско 13,9 процентэз. Со урод сямен адямиос тросгес ужано арлыдъемъёс пӧлын — 17,4 процент. 2016-тӥ арын Удмуртиын 1 сюрс 239 адями тамак кысконлэсь дышетонэз ортчиз, 2016-тӥ арен ӵошатыса, со кык поллы тросгес. Тегъёс: Мерлык Тазалык Удмуртия  